ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0219/99

υποβολή: María Sornosa Martínez (PSE) προς την Επιτροπή

(12 Φεβρουαρίου 1999)

Θέμα: Απάτες εις βάρος συνταξιούχων με την έναρξη της ισχύος του ευρώ

Η έναρξη της ισχύος του ευρώ είναι στοιχείο που προκαλεί ανησυχίες σε μια μερίδα του πληθυσμού, λόγω της ελλιπούς ενημέρωσης σε ό,τι αφορά τη μετάβαση στο ενιαίο νόμισμα. Στη Βαρκελώνη και συγκεκριμένα στον βιομηχανικό της δακτύλιο, σημειώθηκαν πολλά κρούσματα απάτης εις βάρος συνταξιούχων, οι οποίοι έπεσαν θύματα ατόμων εμφανιζομένων ως τραπεζικών πρακτόρων. Οι εν λόγω απατεώνες προσφέρονται ως διαμεσολαβητές για την μετατροπή των χρημάτων που διαθέτει σε πεσέτες ο ηλικιωμένος συνταξιούχος στο νέο, αλλά ακόμη ανύπαρκτο, ευρωπαϊκό χαρτονόμισμα.

Έχοντας υπόψη τα προτεινόμενα από το Ευρωπαϊκό Κοινοβούλιο σε έκθεση που ενέκρινε στα τέλη του 1997 (A4-0415/97)(1), όπου καλείται η Επιτροπή να λάβει ιδιαίτερα υπόψη τους ηλικιωμένους και να προωθήσει ενημερωτικές εκστρατείες, που δεν θα είναι απλώς διαφημιστικές αλλά θα καλύπτουν βασικές πτυχές της οικονομικής ζωής, συμπεριλαμβανομένου του τρόπου χρησιμοποίησης του χρήματος από τη μερίδα αυτή του πληθυσμού που είναι περισσότερο ευάλωτη στην εξαπάτηση και εκμετάλλευση,

Επίσης, έχοντας υπόψη ότι το Ευρωπαϊκό Κοινοβούλιο στην εν λόγω έκθεσή του ζητεί τη λήψη σε ευρωπαϊκό επίπεδο πρόσθετων μέτρων προστασίας των καταναλωτών,

Έχει η Επιτροπή αναλάβει κάποια πρωτοβουλία για να προφυλάξει τα πιο ευπρόσβλητα άτομα από τις απάτες και την εκμετάλλευση σε σχέση με την έναρξη της ισχύος του ευρώ;

Έχει η Επιτροπή προγραμματίσει ειδικές ενημερωτικές εκστρατείες για τις επιμέρους ομάδες του πληθυσμού, όπως οι ηλικιωμένοι;

Τί άλλα πρόσθετα μέτρα σε ευρωπαϊκό επίπεδο προτίθετται να λάβει η Επιτροπή για την προστασία των καταναλωτών, όπως έχει ζητήσει το Ευρωπαϊκό Κοινοβούλιο στην προειρημένη έκθεσή του;

(1) ΕΕ C 34 της 2.2.1998, σελ. 38.
ΓΡΑΠΤΗ ΕΡΩΤΗΣΗ E-0158/99

υποβολή: José Barros Moura (PSE) προς την Επιτροπή

(11 Φεβρουαρίου 1999)

Θέμα: Πρόσφυγες στο Dili - Ανατολικό Τιμόρ

Είναι η Επιτροπή σε θέση να επιβεβαιώσει ή να διαψεύσει τις ειδήσεις του Τύπου σύμφωνα με τις οποίες εκατοντάδες πρόσφυγες έχουν συρρεύσει στο Dili, προσπαθώντας να ξεφύγουν από ένοπλες ομάδες πολιτών που σπέρνουν τον πανικό μεταξύ του πληθυσμού σε διάφορα μέρη του Ανατολικού Τιμόρ; Μπορεί η Επιτροπή να λάβει μέτρα για τη στήριξη των εν λόγω προσφύγων, στο πλαίσιο των αποφάσεων που ελήφθησαν στο παρελθόν για τη χορήγηση ανθρωπιστικής βοήθειας στο λαό του Ανατολικού Τιμόρ;

Μέσω ποιων οργανώσεων θα μπορούσε να διοχετευθεί η βοήθεια αυτή;

Απάντηση του κ. Marín εξ ονόματος της Επιτροπής

(8 Μαρτίου 1999)

Η Επιτροπή επιβεβαιώνει την είδηση ότι πρόσφατα ένοπλες ομάδες πολιτών επιτέθηκαν σε άμαχο πληθυσμό στο Dili. Εγινε γνωστό ότι κινδύνεψαν περίπου 5.000 άνθρωποι, οι οποίοι αναζητούν καταφύγιο σε εκκλησίες. Τις ημέρες που ακολούθησαν τα επεισόδια, η κατάσταση δεν ξέφυγε από τον έλεγχο και τώρα η ένταση έχει κοπάσει.

Η Επιτροπή και τα κράτη μέλη έχουν δεσμευθεί να παρέχουν συνεχή στήριξη ώστε να συνδράμουν στο λαό του Ανατολικού Τιμόρ. Η Επιτροπή έχει επιδείξει και θα συνεχίσει να επιδεικνύει ετοιμότητα στην αντιμετώπιση γεγονότων που απαιτούν βοήθεια έκτακτης ανάγκης.

Εν τω μεταξύ, η αντιπροσωπεία στη Τζακάρτα παρακολουθεί από κοντά τις εξελίξεις, σε συνεννόηση με τα κράτη μέλη, και συμβουλεύει την Επιτροπή για μέτρα που θα συνέβαλαν στην αποτροπή νέων προβλημάτων.
ΓΡΑΠΤΗ ΕΡΩΤΗΣΗ E-0397/99

υποβολή: Αλέξανδρος Αλαβάνος (GUE/NGL) προς την Επιτροπή

(1 Μαρτίου 1999)

Θέμα: Άδεια λειτουργίας λατομείου σε προστατευόμενη περιοχή

Σύμφωνα με καταγγελίες οικολογικών οργανώσεων, δόθηκε άδεια να λειτουργήσει λατομείο μαρμάρου στα Πιέρια Όρη, στη θέση "Μάρμαρο Σεντούκια" του νομού Πιερίας, κοντά στο δημόσιο δάσος Βρίας. Η περιοχή διακρίνεται για τη σπουδαιότητα του οικοσυστήματος, εμπίπτει στο δίκτυο των περιοχών "Natura 2000", με χαρακτηρισμό "Α", και έχει προταθεί στο Leader-2 για ανάδειξη του αρχαιολογικού της χώρου.

Ερωτάται η Επιτροπή:

1. Έχουν προηγηθεί οι απαιτούμενες μελέτες περιβαλλοντικών επιπτώσεων που να λαμβάνουν υπόψη όλες τις επιπτώσεις από τη λειτουργία του λατομείου;

2. Προτίθεται να ζητήσει από τις ελληνικές αρχές να ανακληθεί η απόφαση, ώστε να διατηρηθεί η οικολογική ισορροπία και το εξαιρετικό κάλλος της περιοχής;

Απάντηση της κας Bjerregaard εξ ονόματος της Επιτροπής

(20 Απριλίου 1999)

1. Η τοποθεσία στην οποία αναφέρεται το Αξιότιμο Μέλος του Κοινοβουλίου (Πιέρια ρη) έχει όντως προταθεί εκ μέρους των ελληνικών αρχών ως τοποθεσία με ιδιαίτερη κοινοτική σημασία (SIC), σύμφωνα με την οδηγία 92/43/ΕΟΚ του Συμβουλίου της 21ης Μα ου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1). Η τοποθεσία αυτή φιλοξενεί τα οικολογικά ενδιαιτήματα βιολογικών ειδών στα οποία πρέπει να αποδοθεί προτεραιότητα και κατά συνέπεια θα έπρεπε να επιλεγεί αυτόματα για το δίκτυο Natura 2000 σύμφωνα με τα κριτήρια της οδηγίας αυτής. Ως εκ τούτου κατάλληλα μέτρα θα πρέπει να ληφθούν εκ μέρους του κράτους μέλους προκειμένου να αποφευχθεί η υποβάθμιση της τοποθεσίας ενόψει του μελλοντικού χαρακτηρισμού της. Βάσει των ανωτέρω, η Επιτροπή προτίθεται να απευθυνθεί στις ελληνικές αρχές προκειμένου να διαπιστώσει εάν εκτελέστηκαν όντως οι προβλεπόμενες μελέτες επιπτώσεων για το συγκεκριμένο έργο, σύμφωνα με την οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(2) καθώς και κατά πόσο λήφθηκε δεόντως υπόψη η φυσική αξία της εν λόγω τοποθεσίας.

2. Η απόφαση για την έκδοση αδείας σε ό,τι αφορά τη σχετική δραστηριότητα, καθώς και η ενδεχόμενη ανάκλησή της, εμπίπτει αποκλειστικά και μόνο στις αρμοδιότητες του κράτους μέλους. Η Επιτροπή δεν θα μπορούσε να παρέμβει παρά μόνο εάν διαπιστωθεί παράβαση της κοινοτικής νομοθεσίας.

(1) ΕΕ L 206 της 22.7.1992.

(2) ΕΕ L 175 της 5.7.1985.
ΓΡΑΠΤΗ ΕΡΩΤΗΣΗ E-0192/99

υποβολή: Robert Evans (PSE) προς την Επιτροπή

(11 Φεβρουαρίου 1999)

Θέμα: Πρόγραμμα Ariane

Θα μπορούσε η Επιτροπή να αναφέρει εάν πρόκειται να κάνει δεκτές εφαρμογές σχεδίων που έχουν ως στόχο να κάνουν την ανάγνωση περισσότερο προσιτή στους τυφλούς και τους ανθρώπους με περιορισμένη όραση, στο πλαίσιο του προγράμματος Ariane που εγκρίθηκε πρόσφατα;

Απάντηση του κ. Oreja εξ ονόματος της Επιτροπής

(23 Μαρτίου 1999)

Το πρόγραμμα Ariane που εγκρίθηκε από το Κοινοβούλιο και το Συμβούλιο στις 24 Οκτωβρίου 1997 (απόφαση No 2085/97/EC του Κοινοβουλίου και του Συμβουλίου στις 6 Οκτωβρίου που καθιερώνει πρόγραμμα στήριξης συμπεριλαμβανομένης και της μετάφρασης στον τομέα του βιβλίου και της ανάγνωσης (Ariane)(1)) στοχεύει στο να ενθαρρύνει τη συνεργασία μεταξύ των κρατών μελών στον τομέα του βιβλίου και της ανάγνωσης, να στηρίξει και να συμπληρώσει τις δραστηριότητές τους σ' αυτόν τον τομέα με συνεισφορά στην ανάπτυξη του πολιτισμού τους, με σεβασμό ωστόσο της εθνικής και τοπικής ποικιλομορφίας. Στόχος του προγράμματος επίσης είναι να αναπτύξει την εκμάθηση και τη διάδοση της λογοτεχνίας και της ιστορίας των ευρωπαϊκών λαών και να παράσχει πρόσβαση στους Ευρωπαίους πολίτες κυρίως μέσω της μετάφρασης λογοτεχνικών και θεατρικών έργων καθώς και έργων αναφοράς και μέσω της στήριξης προγραμμάτων συνεργασίας μεταξύ των κρατών και μέσω της βελτίωσης της ειδίκευσης των επαγγελματιών στον τομέα αυτόν.

Στα πλαίσια της ενέργειας 1, που αφορά τη στήριξη για τη μετάφραση λογοτεχνικών και θεατρικών έργων και έργων αναφοράς, όλα τα προγράμματα που υποβλήθηκαν πρέπει να είναι μεταφρασμένα σε μία τουλάχιστον δεύτερη γλώσσα της Κοινότητας. Επομένως, κάποιο σχέδιο που δεν προβλέπει μετάφραση σε άλλη γλώσσα της Κοινότητας αλλά επικεντρώνεται στις αλλαγές που ζητούνται με στόχο να κάνουν την ανάγνωση πιο προσιτή στους τυφλούς και τους ανθρώπους με περιορισμένη όραση, δεν μπορεί να επιλεγεί στο πλαίσιο του προαναφερθέντος προγράμματος.

Οποιαδήποτε όμως αίτηση που υποβλήθηκε στα πλαίσια της ενέργειας 2 - στήριξη προγραμμάτων συνεργασίας μεταξύ των κρατών με στόχο την προώθηση του βιβλίου και της ανάγνωσης και της πρόσβασης των πολιτών σ' αυτά - μπορεί να αφορά προγράμματα που έχουν στόχο να κάνουν τα βιβλία και την ανάγνωση πιο προσιτά στους τυφλούς και τους ανθρώπους με περιορισμένη όραση, όπως και σε οποιονδήποτε άλλον. Τέτοια προγράμματα, πρέπει ασφαλώς να σέβονται τα κριτήρια επιλεξιμότητας, κυρίως όσον αφορά την ύπαρξη της ευρωπαϊκής διάστασης.

Τέλος, τα προγράμματα που υποβλήθηκαν στα πλαίσια της ενέργειας 3 - η οποία αφορά τη στήριξη για τη βελτίωση της ειδίκευσης των επαγγελματιών- είναι δυνατόν να απευθύνονται στους τυφλούς και τους ανθρώπους με περιορισμένη όραση υπό την προϋπόθεση ότι τηρούνται τα άλλα κριτήρια συμμετοχής στην ενέργεια.

(1) ΕΕ L 291 της 24.10.1997.
ΓΡΑΠΤΗ ΕΡΩΤΗΣΗ P-0260/99

υποβολή: Maartje van Putten (PSE) προς την Επιτροπή

(5 Φεβρουαρίου 1999)

Θέμα: Εφαρμογή της σύμβασης CITES στην Ελλάδα

Το Σεπτέμβριο 1998 η γραμματεία της Σύμβασης CITES εξέδωσε κοινοποίηση, στην οποία καλεί όλα τα συμβαλλόμενα μέρη της Σύμβασης CITES να διακόψουν το εμπόριο με την Ελλάδα, επειδή η χώρα αυτή δεν κατέβαλε αρκετές προσπάθειες να ενσωματώσει τις διατάξεις της Σύμβασης CITES και της συναφούς νομοθεσίας ΕΕ στην εθνική της νομοθεσία.

Μπορεί η Επιτροπή να αναφέρει με ποιόν τρόπο προτίθεται στο προσεχή μέλλον να προτρέψει την Ελλάδα να προβεί στη θέσπιση εθνικής νομοθεσίας σχετικά με τη Σύμβαση CITES; Προτίθεται η Επιτροπή να υποστηρίξει την Ελλάδα κατά την εκτέλεση του έργου αυτού;

Απάντηση του κας Bjerregaard εξ ονόματος της Επιτροπής

(12 Μαρτίου 1999)

Η Επιτροπή, διαπιστώνοντας ότι η Ελλάδα δεν είχε λάβει τα αναγκαία μέτρα για να επιτραπεί η εφαρμογή του κανονισμού (ΕΚ) αριθ. 338/97 σχετικά με την προστασία της άγριας χλωρίδας και πανίδας με τον έλεγχο του εμπορίου τους(1), είχε αποφασίσει τον Οκτώβριο του 1998, βάσει του άρθρου 169 της συνθήκης ΕΚ, να προσφύγει στο Ευρωπαϊκό Δικαστήριο για το θέμα αυτό.

Εντωμεταξύ οι ελληνικές αρχές κοινοποίησαν στην Επιτροπή το κείμενο του νόμου 2637/98, ο οποίος θεσπίσθηκε στις 27 Αυγούστου 1998 και καθιερώνει νέο ρυθμιστικό πλαίσιο στην Ελλάδα για την προστασία των ειδών αγρίας πανίδας και χλωρίδας με τον έλεγχο του εμπορίου τους, σύμφωνα με τον κανονισμό CITES(2). Τη στιγμή αυτή εκπονείται ανάλυση του κειμένου για να διαπιστωθεί κατά πόσον είναι σύμφωνο με τον κανονισμό.

(1) ΕΕ L 61 της 3.3.1997.

(2) ΕΕ L 384 της 31.12.1982.
ΓΡΑΠΤΗ ΕΡΩΤΗΣΗ E-0233/99

υποβολή: Antonio Tajani (PPE) προς την Επιτροπή

(12 Φεβρουαρίου 1999)

Θέμα: Περίπτωση επιβολής νέου φόρου στην Ιταλία

Γνωρίζει η Επιτροπή τις δηλώσεις του γενικού λογιστή του ιταλικού κράτους Αndrea Monorchio σύμφωνα με τις οποίες, για να ισοσκελιστεί ο κρατικός προϋπολογισμός μέχρι το έτος 2002, όπως απαιτείται από το σύμφωνο σταθερότητας, η Ιταλία θα πρέπει να πραγματοποιήσει παρεμβάσεις της τάξης των 60.000 δισ. και θα κληθεί να πληρώσει και άλλα με αύξηση της φορολογικής πίεσης;

Θεωρεί η Επιτροπή ότι η αύξηση των φόρων και η ενδεχόμενη επιβολή ενός νέου φόρου υπέρ της Ευρώπης θα βλάψει την ιταλική οικονομία;

Έχει εξετάσει ποτέ η Ιταλική Κυβέρνηση, σε συνεργασία με την Επιτροπή, το ενδεχόμενο επιβολής του ευρωφόρου 2;

Κατά πόσο μεταξύ των υποδείξεων της Επιτροπής προς την Ιταλική Κυβέρνηση για τη τήρηση του συμφώνου σταθερότητας, περιλαμβάνεται η αύξηση της φορολογικής πίεσης;

Ποιές συνέπειες διαβλέπει η Επιτροπή ότι θα έχει η Ιταλία εάν η κυβέρνηση d'Alema δεν κατοθρώσει να ισοσκελίσει τον κρατικό προϋπολογισμό;

Απάντηση του κ. de Silguy εξ ονόματος της Επιτροπής

(29 Μαρτίου 1999)

Η Επιτροπή εξέτασε την ιταλική φορολογική κατάσταση με την ευκαιρία της υποβολής του ιταλικού προγράμματος σταθερότητας 1999-2001, που εγκρίθηκε από το Συμβούλιο Ecofin στις 8 Φεβρουαρίου 1999.

Το πρόγραμμα σταθερότητας αναφέρει ότι τα διορθωτικά μέτρα που απαιτούνται για το 1999, το 2000 και το 2001 ανέρχονται σε 0.4 %, 0.2 % και 0.1 % του ακαθάριστου εγχώριου προϊόντος (ΑΕΠ) αντίστοιχα. Αν χρειαστούν πρόσθετες παρεμβάσεις, η ιταλική κυβέρνηση δεσμεύθηκε "να λάβει τέτοια μέτρα, αν είναι απαραίτητο". Οι δημοσιονομικοί στόχοι για το 2002 θα ανακοινωθούν το Μάιο, όταν θα υποβληθεί στο Κοινοβούλιο το "Documento di programmazione economica e finanziaria" για το 2000-2002.

Η ιταλική κυβέρνηση δεν ανέφερε ποτέ στην Επιτροπή την πιθανότητα για ένα νέο "ευρωφόρο". Η Επιτροπή σε καμία περίπτωση δεν θεώρησε ότι η αύξηση της φορολογικής πίεσης είναι επιθυμητή στρατηγική για τη μείωση του δημοσιονομικού ελλείμματος. Αντίθετα, η Επιτροπή θεωρεί ότι μια υγιής δημοσιονομική πολιτική πρέπει να βασίζεται στον έλεγχο των τρεχουσών δαπανών.

Οι οικονομικές συνέπειες από τη μη τήρηση των απαιτήσεων του συμφώνου σταθερότητας και ανάπτυξης αναφέρονται σαφώς στο ψήφισμα του Ευρωπαϊκού Συμβουλίου για το σύμφωνο σταθερότητας και ανάπτυξης(1) της 17 Ιουνίου 1997 και τους κανονισμούς του Συμβουλίου (ΕΚ) αριθ. 1466/97 της 7 Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών(2) και (ΕΚ) αριθ. 1467/97 της 7 Ιουλίου 1997 για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος.

(1) ΕΕ C 236 της 2.8.1997.

(2) ΕΕ L 209 της 2.8.1997.
ΓΡΑΠΤΗ ΕΡΩΤΗΣΗ P-0546/99

υποβολή: Miguel Arias Cañete (PPE) προς την Επιτροπή

(1 Μαρτίου 1999)

Θέμα: Μη κανονικές ενισχύσεις προς το Γιβραλτάρ

Δεν θεωρεί η Επιτροπή ότι το Φορολογικό Σύστημα που εφαρμόζεται στο Γιβραλτάρ σε ορισμένες κατηγορίες επιχειρήσεων, και ειδικότερα σε επιχειρήσεις χρηματοπιστωτικών υπηρεσιών, αποτελεί κρατική ενίσχυση η οποία απαγορεύεται από το άρθρο 42 της Συνθήκης ΕΕ, ως παρέχουσα ευνοϊκή φορολογική μεταχείριση, κατ' εξαίρεσιν του κοινού συστήματος, η οποία στρεβλώνει τον ανταγωνισμό και επηρεάζει την ανταλλαγή υπηρεσιών και κεφαλαίων; Ενημέρωσε το Ηνωμένο Βασίλειο την Επιτροπή σχετικά με το εν λόγω σύστημα κρατικών ενισχύσεων; Τί σκοπεύει να πράξει η Επιτροπή για την αντιμετώπιση του συστήματος αυτού;

Απάντηση του κ. Van Miert εξ ονόματος της Επιτροπής

(6 Απριλίου 1999)

Η Επιτροπή εξέδωσε στις 11 Νοεμβρίου 1998(1) ανακοίνωση για την εφαρμογή των κανόνων περί κρατικών ενισχύσεων στον τομέα της άμεσης φορολογίας των επιχειρήσεων. Η ανακοίνωση αποτελεί μέρος του ευρύτερου στόχου της Επιτροπής για διευκρίνιση και ενίσχυση της εφαρμογής των κανόνων περί κρατικών ενισχύσεων στον τομέα της άμεσης φορολογίας των επιχειρήσεων, προκειμένου να περιοριστούν οι περιπτώσεις στρέβλωσης του ανταγωνισμού στην ενιαία αγορά. Με την ανακοίνωση της Επιτροπής διασφαλίζεται η συνεκτική και μη εισάγουσα διακρίσεις εφαρμογή των κανόνων της συνθήκης ΕΚ καθώς και η επίτευξη των σχετικών στόχων.

πως αναφέρεται στην ανακοίνωση, η Επιτροπή πρόκειται να εξετάσει ή να επανεξετάσει όλες τις υφιστάμενες φορολογικές ρυθμίσεις στα κράτη μέλη. Τα φορολογικά καθεστώτα που αφορούν την εντός του ομίλου παροχή υπηρεσιών, τις χρηματοπιστωτικές υπηρεσίες, τις ασφαλιστικές εταιρείες ή τις εταιρείες offshore είναι τα πρώτα που θα εξετασθούν βάσει των άρθρων 92 και 93 της συνθήκης ΕΚ. Τα εφαρμοζόμενα στο Γιβραλτάρ φορολογικά καθεστώτα θα συμπεριληφθούν στην εξέταση αυτή. πως και τα υπό εξέταση 35 φορολογικά καθεστώτα, τα φορολογικά καθεστώτα του Γιβραλτάρ δεν έχουν κοινοποιηθεί. Από την εξέταση θα καθοριστεί εάν τα σχετικά μέτρα συνιστούν κρατικές ενισχύσεις βάσει του άρθρου 92 παράγραφος 1 και εφόσον συμβαίνει αυτό, εάν οι εν λόγω ρυθμίσεις μπορούν να θεωρηθούν ως συμβιβάσιμες βάσει μιας εκ των παρεκκλίσεων του άρθρου 92 παράγραφος 3.

(1) SEC(98)1800 τελικό.
ΓΡΑΠΤΗ ΕΡΩΤΗΣΗ E-0990/99

υποβολή: Anita Pollack (PSE) προς την Επιτροπή

(15 Απριλίου 1999)

Θέμα: Εισαγωγές αγρίων πτηνών

Δεδομένου ότι η έκθεση Jackson το 1991 ζητούσε την απαγόρευση των εισαγωγών αγρίων πτηνών (A3-0212/91), και λαμβάνοντας υπόψη τη συνεχή μείωση του αριθμού πολλών ειδών, και ιδίως ορισμένων τροπικών πτηνών, συνειδητοποιείται ολοένα εντονότερα ότι οι διατάξεις του κανονισμού για την κατοχή και το εμπόριο ειδών άγριας πανίδας και χλωρίδας δεν επαρκούν για να τεθεί τέρμα στις βάναυσες αυτές συναλλαγές.

Τί περαιτέρω ενέργειες προτείνει η Επιτροπή;

Απάντηση της κας Bjerregaard εξ ονόματος της Επιτροπής

(6 Μαΐου 1999)

Όλες οι αναγκαίες διατάξεις για την εμπορία και την μεταφορά ειδών της άγριας πανίδας και χλωρίδας, συμπεριλαμβανομένων των περιορισμών εισαγωγών, όπου αυτό είναι αναγκαίο, περιέχονται στον κανονισμό (ΕΚ) 338/97 του Συμβουλίου της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους, καθώς και στον κανονισμό της Επιτροπής (ΕΚ) αριθ. 939 της 26ης Μαΐου 1997 περί των λεπτομερειών εφαρμογής του κανονισμού (ΕΚ) 338/97(1). Τα κείμενα των εν λόγω κανονισμών είναι αποτέλεσμα πολυετών διεξοδικών συζητήσεων μεταξύ της Επιτροπής, του Συμβουλίου και του Κοινοβουλίου, με στόχο τη βελτίωση της διατήρησης των εμπλεκομένων ειδών- και όχι μόνο των πτηνών.

Στόχος της Επιτροπής είναι η πλήρης και κατάλληλη εφαρμογή των εν λόγω κανονισμών στην Κοινότητα, συμπεριλαμβανομένης της διεξαγωγής διαλόγου με τις αναπτυσσόμενες χώρες για την κατάσταση διατήρησης των θιγομένων ειδών.

(1) ΕΕ L 61 της 3.3.1997 ΕΕ L 140 της 30.5.1997.
ΓΡΑΠΤΗ ΕΡΩΤΗΣΗ E-0279/99

υποβολή: Riccardo Nencini (PSE) προς την Επιτροπή

(17 Φεβρουαρίου 1999)

Θέμα: Διοικητικές κυρώσεις στον τομέα της φορολογίας

Το νομοθετικό διάταγμα 472/97 περιέχει διατάξεις όσον αφορά τις διοικητικές κυρώσεις στον τομέα της φορολογίας.

Ορισμένες διατάξεις που προβλέπονται εκεί αποδίδουν στο φυσικό πρόσωπο την ευθύνη για την πληρωμή της επιβληθείσας κύρωσης για παραβιάσεις που αναφέρονται στη δραστηριότητα του νομικού προσώπου.

Με το νέο σύστημα κυρώσεων που ισχύει από 1.4.1998, οι φορολογικές κυρώσεις επιβάλλονται στο φυσικό πρόσωπο που συνέδραμε στη διάπραξη φορολογικής παραβίασης ανεξάρτητα από το γεγονός εάν το ίδιο πρόσωπο ενήργησε στο πλαίσιο των καθηκόντων του ως διαχειριστής ή υπάλληλος μιας εταιρίας.

Η αρχή της ευθύνης των διαχειριστών και/ή των υπαλλήλων δεν προκύπτει να έχει εγκριθεί σε κανένα κράτος μέλος της ΕΕ.

Προτίθεται η Επιτροπή να εξακριβώσει, υπό το πρίσμα των ισχυόντων ευρωπαϊκών κανόνων, την ορθότητα της εν λόγω διαδικασίας;

Απάντηση του κ. Monti εξ ονόματος της Επιτροπής

(01 Απριλίου 1999)

Ελλείψει εναρμόνισης σε κοινοτικό επίπεδο όσον αφορά τις εφαρμοζόμενες δικοικητικές κυρώσεις στο φορολογικό τομέα, τα κράτη μέλη είναι ελεύθερα να καθορίζουν το καθεστώς των φορολογικών κυρώσεων που μπορούν να επιβληθούν στους φορολογούμενους, με την επιφύλαξη της τήρησης των γενικών αρχών της ΕΚ, και ιδίως των κανόνων περί μη εισαγωγής διακρίσεων.

Δεδομένου ότι τα άρθρα 5 και 11 του νομοθετικού διατάγματος αριθ. 472/97 της 18ης Δεκεμβρίου 1997 δεν φαίνονται να περιλαμβάνουν μέτρα με τα οποία εισάγονται διακρίσεις, το κοινοτικό δίκαιο δεν αντιτίθεται στην επιβολή, μέσω των άρθρων αυτών, φορολογικών κυρώσεων σε διευθυντικά στελέχη ή μισθωτούς νομικών προσώπων, λόγω ενεργειών των τελευταίων στο πλαίσιο των δραστηριοτήτων του νομικού προσώπου.

Εξάλλου, η Επιτροπή δεν προτίθεται να υποβάλει πρόταση για εναρμόνιση των φορολογικών κυρώσεων εντός της Κοινότητας.
ΓΡΑΠΤΗ ΕΡΩΤΗΣΗ P-0809/99

υποβολή: Κωνσταντίνος Χατζηδάκης (PPE) προς την Επιτροπή

(22 Μαρτίου 1999)

Θέμα: Πρόοδος των εργασιών ολοκλήρωσης του βόρειου οδικού άξονα της Κρήτης

Σύμφωνα με στοιχεία που δόθηκαν πρόσφατα στη δημοσιότητα από το ελληνικό Υπουργείο Χωροταξίας, Περιβάλλοντος και Δημοσίων Έργων, το 2000 αναμένεται να δοθούν στην κυκλοφορία 55 χλμ. του βόρειου οδικού άξονα της Κρήτης. Πρόκειται για ένα έργο υποδομής τεράστιας σημασίας για την ανάπτυξη του νησιού, η υλοποίηση όμως του οποίου όλα αυτά τα χρόνια προχωρεί με ρυθμούς χελώνας. Κάτι που επιβεβαιώνεται και από τα στοιχεία που δόθηκαν πρόσφατα στη δημοσιότητα, τα οποία το μόνο που στην πραγματικότητα κάνουν είναι να θέτουν ακόμα πιο επιτακτικά το ερώτημα γιατί καθυστερεί τόσο πολύ η ολοκλήρωση αυτού του έργου.

Γιατί συγκεκριμένα δεν ακολουθήθηκε η τακτική της πρόσληψης ενός project manager όπως συνέβη με άλλα έργα οδικών αξόνων (π.χ. οδικός άξονας Εγνατίας) αλλά επελέγη η χρονοβόρα λύση της τμήμα προς τμήμα δημοπράτησης από τις εθνικές αρχές;

Με δεδομένο ότι πρόκειται για έργο ενταγμένο στο ΚΠΣ-Ελλάδας (Περιφερειακό Πρόγραμμα Κρήτης), θα μπορούσε να με πληροφορήσει η Επιτροπή, πού πιστεύει ότι οφείλονται αυτές οι τόσο μεγάλες χρονικές καθυστερήσεις, εάν υπάρχει χρονοδιάγραμμα ολοκλήρωσης του έργου, καθώς και πότε τελικά αναμένεται να ολοκληρωθεί η κατασκευή του, ώστε να δοθεί έτοιμο για κυκλοφορία στους κατοίκους της Κρήτης;

Απάντηση της κας Wulf-Mathies εξ ονόματος της Επιτροπής

(21 Απριλίου 1999)

Η βελτίωση του βόρειου οδικού άξονα της Κρήτης αποτελεί ένα σημαντικό έργο προτεραιότητας για την ανάπτυξη της περιοχής αυτής. Το επιχειρησιακό πρόγραμμα "Οδικοί άξονες" για την περίοδο 1994-1999, το περιφερειακό επιχειρησιακό πρόγραμμα για την ίδια περίοδο καθώς και η κοινοτική πρωτοβουλία Ιnterreg συγχρηματοδοτούν την κατασκευή πολλών τμημάτων του άξονα αυτού, του οποίου η περάτωση έχει προγραμματισθεί για τα έτη 2000-2001. Καμία καθυστέρηση δεν έχει, μέχρι σήμερα, σημειωθεί στην υλοποίησή του.

Η Επιτροπή εκτιμά όντως ότι η διαχείριση, εκ μέρους ανώνυμων εταιριών, της κατασκευής μεγάλων έργων υποδομής που συγχρηματοδοτούνται από τα κοινοτικά ταμεία στην Ελλάδα, συνιστά, κατά γενικό κανόνα, την καλύτερη δυνατή απάντηση στην απαίτηση περάτωσης των σχετικών έργων εντός προβλέψιμων και λογικών προθεσμιών, με κόστος και ποιότητα που είναι σύμφωνη με τους κανόνες και την ισχύουσα νομοθεσία. Ωστόσο, δεδομένου ότι το σύνολο των τμημάτων του βόρειου οδικού άξονα της Κρήτης, που κατασκευάζεται κατά τη διάρκεια της περιόδου 1994-1999, θα έχει συνολικό μήκος μόνο 55 χλμ., η σύσταση ανώνυμης εταιρίας αποκλειστικά και μόνο για το σκοπό αυτό δεν ήταν δικαιολογημένη.
ΓΡΑΠΤΗ ΕΡΩΤΗΣΗ P-0780/99

υποβολή: Gerhard Hager (NI) προς την Επιτροπή

(16 Μαρτίου 1999)

Θέμα: Χρηματοδότηση των κομμάτων

Όπως αναφέρεται στην έκθεση Τσάτσου A4-342/96, αλλά και όπως είναι ευρύτερα γνωστό από την πολυετή πρακτική, χορηγούνται επιδοτήσεις στα ευρωπαϊκά πολιτικά κόμματα από κοινοτικά κονδύλια. Δεν μπορώ όμως να εντοπίσω σαφώς τις επιδοτήσεις αυτές στον κοινοτικό προϋπολογισμό.

Για το λόγο αυτό θα ήθελα να ερωτήσω την Επιτροπή:

1. Σε ποιό ύψος ανέρχονται τα κοινοτικά κονδύλια που διατίθενται στα ευρωπαϊκά πολιτικά κόμματα από τον προϋπολογισμό του 1999;

2. Ποιό κόμμα έλαβε οικονομική ενίσχυση και ποιό είναι το ύψος της για κάθε κόμμα;

3. Ποιά είναι ενδεδειγμένη προς τούτο νομική βάση στο πρωτογενές και στο παράγωγο κοινοτικό δίκαιο;

4. Αυξήθηκαν οι πιστώσεις για το οικονομικό έτος 1999 ενόψει των ευρωεκλογών και εάν ναι κατά ποίο ποσό;

5. Ποιές προϋποθέσεις πρέπει να πληρούνται για να λάβει ένα κόμμα κοινοτική επιδότηση;

6. Ποιά κονδύλια προβλέπονται στον προϋπολογισμό για τις μεμονωμένες πολιτικές ομάδες του Κοινοβουλίου και ποιά από αυτά προορίζονται για το προσωπικό που απασχολούν, τα διοικητικά τους έξοδα και τα έξοδα ταξιδίου;

Απάντηση του κ. Liikanen εξ ονόματος της Επιτροπής

(4 Μαΐου 1999)

Μετά από την έκθεση Τσάτσου δημιουργήθηκε κονδύλιο στον προϋπολογισμό για τη χρηματοδότηση των κομμάτων στο τμήμα του γενικού προϋπολογισμού για το Κοινοβούλιο (κονδύλιο 3710). Σ' αυτό το κονδύλιο ενεγράφη η μνεία "προς υπόμνηση" (p.m.) για τον προϋπολογισμό του 1998 και 1999.

Οπως αναφέρεται στο σημείο 6α της έκθεσης Τσάτσου, η χρησιμοποίηση αυτού του κονδυλίου προϋποθέτει την έγκριση βασικής πράξης. Η παρατήρηση του προϋπολογισμού στο κονδύλιο 3710 προβλέπει το άρθρο 191 της συνθήκης ΕΕ (πρώην άρθρο 138α) ως νομική βάση στο πρωτογενές δίκαιο.

Οσον αφορά την ερώτηση του αξιότιμου μέλους του Κοινοβουλίου σχετικά με την κατανομή των πιστώσεων στα ευρωπαϊκά πολιτικά κόμματα, μόνο η διοίκηση του Κοινοβουλίου μπορεί να απαντήσει όντας διατάκτης του τμήματος Ι του προϋπολογισμού που αφορά το Κοινοβούλιο.